|  |  |
| --- | --- |
| **-Overordnet:** | |
| **Hensikt med dokumentet:** | Formålet med denne planen er å sikre samlet og helhetlig styring av NVEs totale tilsynsvirksomhet. Tilsynsplanen konkretiserer de mål og tiltak som er satt i NVEs strategi innenfor de ulike tilsynsområdene. Planen må sees i sammenheng med seksjonenes virksomhetsplaner. |
| **Målgruppe for dokumentet:** | Vann- og energibransjen, energiforbrukere og NVE |

# 1 Metoder

# NVEs «Prosedyrer for kontroll» og «Prosedyre for reaksjonsbruk i NVE» er grunnlaget for etatens tilsynsarbeid. Flere kontrollmetoder benyttes, men revisjoner, inspeksjoner, dokumentkontroll og innrapportering er de mest vanlige. Metodene varierer i kompleksitet og omfang. Mens revisjoner er en omfattende prosess rettet mot styringssystemet, er inspeksjoner rettet mot fysiske objekt i felt. Dokumentkontroll innebærer en gjennomgang av ulike typer dokumenter. Alle metoden har det tilfelles at de kontrollerer etterlevelsen av gitte krav. Når avvik blir avdekket, blir hensiktsmessig reaksjon vurdert og vedtatt.

# 2 Prioriterte temaer og tilsynsobjekter

Tilsynsplanen for 2021 presenterer de temaene det vil være særskilt oppmerksomhet mot. Utvalget av temaene for de enkelte fagområdene er blant annet basert på tildelingsbrev for 2021, erfaringer og interne prioriteringer. For at handlingsplanen skal ha samme struktur som NVEs årsrapport er områdene delt inn i de tre hovedkategoriene vassdrag, energiforsyning, og energimerking og energibruk.

NVEs portefølje av virksomheter som vi fører tilsyn med, er svært omfattende med blant annet ca. 4 millioner bygninger og 7000 vassdragsanlegg fordelt på ca. 1300 virksomheter. Det betyr at kontrollaktiviteten må være basert på utvelgelser og stikkprøver. På enkelte områder er imidlertid omfanget begrenset slik at en fullstendig kontroll er mulig over en kort tidshorisont. Ved utvelgelser er følgende kriterier lagt til grunn:

* Risiko med hovedvekt på konsekvensaspekt
* Vesentlighet
* Geografisk spredning
* Spredning mellom virksomheter av ulike størrelser og typer
* Områdeovervåking, erfaringer og varsler fra tredjepart

1. Vassdrag

|  |  |
| --- | --- |
| Sikkerhetskrav ved dammer og vassdragsanlegg | Tilsyns- og beredskapsavdelingen – seksjon for damsikkerhet |
| *Tema* | Vassdragsanlegg i driftsfasen.  Særskilt fokus rettes mot: internkontroll, organisatoriske krav, kvalifikasjonskrav og beredskap. |
| *Tilsynsobjekter* | Brudd på vassdragsanlegg (dammer og vannveier) med tilhørende komponenter utgjør et vesentlig skadepotensial. Eiere av vassdragsanlegg i de høyeste konsekvensklassene (2-4) er valgt som kontrollobjekter i 2020 ut fra deres samfunnssikkerhetsmessige betydning.  Eiere med mange anlegg i høyere konsekvensklasse, og som ikke har vært revidert de senere år, vil bli prioritert høyest. Av vesentlighetsgrunner vil eiere av få vassdragsanlegg i høy konsekvensklasse, der damsikkerhet ikke er antatt å være en vesentlig del av virksomhetens formål, være prioritert for systemrevisjoner. I denne gruppen prioriteres nylig sammenslåtte kommuner.  Eiere av dammer i de høyeste konsekvensklassene der det nylig er gjennomført hovedtilsyn vil danne grunnlag for kontroll av opplysninger som innrapporteres våren 2021. |
| *Kontrollmetoder* | Revisjoner, inspeksjoner, innrapportering og dokumentkontroll av innrapporterte opplysninger. |

|  |  |
| --- | --- |
| Miljøtilsyn med vassdragsanlegg | Tilsyns- og beredskapsavdelingen – seksjon for miljøtilsyn vassdragsanlegg |
| *Tema* | Det er for tiden rekordstor utbygging av vannkraftverk. Miljøtilsyn for vassdragsanlegg vil derfor også i 2021 prioritere tilsyn med anlegg i byggefasen. Vi vil følge opp vilkår gitt i konsesjon eller enkeltvedtak. Vilkårene er satt for å ivareta allmenne interesser både i byggefasen og i driftsfasen. Alle anlegg i byggefasen kontrolleres for å begrense brudd på miljøvilkår som kan ha store miljø- og landskapsmessige konsekvenser både i bygge- og driftsfasen.  Når det gjelder anlegg i drift, vil vi fortsette å ha et spesielt fokus på settefiskanlegg for å sikre etterlevelse av krav til blant annet slipp av minstevannføring, vannuttak og andre sentrale vilkår som er satt for å ivareta allmenne interesser. Vi opplever at settefiskbransjen fortsatt har lite kjennskap til de plikter som følger av vassdragskonsesjoner. Et aktivt tilsyn kan endre på dette. |
| *Tilsynsobjekter* | *Vassdragsanlegg i byggefase*  Miljøtilsynet følger opp alle konsesjonærer som søker om godkjenning av detaljplan gjennom vedtak i den enkelte sak. Formålet er å kontrollere at krav i konsesjonene blir etterlevd. Når detaljplanen er godkjent, følger vi opp anleggene i byggefasen for å sikre at vilkårene etterleves fra anleggsarbeidet starter. Antall nye anlegg som kontrolleres hvert år avhenger av antall prosjekter som søker om godkjenning av detaljplan.  *Vassdragsanlegg i driftsfase*  Miljøtilsynet vil i 2021 spesielt følge opp settefiskanlegg. Konsesjoner til settefiskanlegg er gitt med restriksjoner på vannuttak. Restriksjonene er satt av hensyn til allmenne interesser. Ulovlig uttak av vann kan ha store konsekvenser i vassdraget. Det er gitt flere overtredelsesgebyr til settefiskanlegg de siste årene. Tilsynsobjektene velges ut fra miljøklasse og erfaring med aktørene.  Miljøtilsynet vil i 2021 også følge opp noen aktører som har anlegg i høyeste klasse når det gjelder miljø, dam og beredskap. Utvelgelsen er gjort i avdelingens tilsynsprosjekt.  Miljøtilsynet følger også opp anlegg dersom det er mistanke om brudd på vilkår.  Miljøtilsynet vil følge opp konsesjonærer med reguleringsmagasin som inngår i *Norgesmagasinet*. |
| *Kontrollmetoder* | *Inspeksjon*  Vassdragsanlegg i byggefasen. Det blir normalt utført tre inspeksjoner i anleggstiden. For større anlegg, som pågår over mange år, vil antall inspeksjoner tilpasses prosjektet.  *Dokumentkontroll*  Vassdragsanlegg i bygge- og driftsfasen ved mistanke om brudd på vilkår.  *Revisjon*  Det er valgt ut 2-4 vannkraftanlegg i tråd med avdelingens utvelgelse, og 4-6 settefiskanlegg.  *Detaljplangodkjenning*  Alle detaljplaner som søkes godkjent, skal kontrolleres opp mot vilkårene satt i konsesjonen.  *Innrapportering*  Norgesmagasinet, ca. 500 reguleringsmagasin følges opp ukentlig. |

1. Energiforsyning

|  |  |
| --- | --- |
| Miljøtilsynmedenergianlegg | Tilsyns- og beredskapsavdelingen – seksjon for miljøtilsyn energianlegg |
| *Tema* | Det er for tiden stor aktivitet knyttet til bygging og idriftsettelse av vindkraftanlegg, og nettanlegg. Erfaring tilsier at vindkraftverk må følges særlig tett opp for å sikre etterlevelse av vilkår satt for å ivareta allmenne interesser både i bygge og driftsfasen. Alle anlegg i byggefasen kontrolleres da brudd på krav vil kunne ha store landskaps- og samfunnsmessige konsekvenser.  Fra 01.01.2019 er det krav til IK-system for å sikre ivaretakelse av miljø og landskap. I 2021 planlegges det en områdekartleging for å avdekke statusen på arbeidet med å innarbeide systemet, og som utgangspunkt for videre kontroll. |
| *Tilsynsobjekter* | Miljøtilsynet følger opp alle konsesjonærer som søker om godkjenning av miljø-, transport- og anleggsplan (MTA) gjennom vedtak i den enkelte sak. Formålet er å kontrollere at krav i konsesjonene blir etterlevd. Når MTA er godkjent, følger vi opp anleggene i byggefasen for å sikre at vilkårene etterleves. Antall nye anlegg som kontrolleres hvert år avhenger av antall prosjekter som søker om godkjenning av detaljplan.  *Vindkraft***:** Alle vindkraftprosjekter som er under bygging vil prioriteres og følges opp da de berører betydelige areal og det erfaringsmessig er stor risiko for konflikter mellom utbygging og ulike interessegrupper. I tillegg bygges anleggene under stramme tidsrammer, ofte i krevende terreng. Tilsynsobjektene vil være vindkraftkonsesjonærer som har fått godkjent MTA og som er i byggefase, samt objekter som har anlegg som skal idriftsettes. Spesielt fokus vil være:   * Begrense arealinngrep og sikre god landskapstilpasning. * Hensyn til reindrift i anleggsfasen. * Hensyn til drikkevannsforsyning. * Ivaretagelse av vilkår i konsesjonen   *Nettanlegg***:** Overføringsledninger er omfattende anlegg og et tydelig landskapselement som krever gode tiltak, ofte i utfordrende terreng. Objekter med anlegg i sårbare naturområder og med kort byggesesong vil prioriteres. |
| *Kontrollmetoder* | Kontrollmetode og hyppighet baseres på risikovurdering og vil være inspeksjon, dokumentkontroll og/eller spørreundersøkelse.  Inspeksjoner vil benyttes for å etterprøve at kravene under byggefasen blir ivaretatt. Kontrollen vil innebære fysisk tilstedeværelse av tilsynspersonell. Omfanget tilpasses prosjektene, men det blir normalt utført tre inspeksjoner i anleggsfasen for vindkraftverk.  Dokumentkontroll, inklusiv innsending av bildedokumentasjon vil benyttes som supplement til inspeksjoner og som kontrollmetode for anlegg med lav risiko. Dokumentkontroll vil også benyttes til kontroll med ivaretagelse av konsesjonsvilkår.  Spørreundersøkelse vil bli benyttet for å kartlegge statusen på innarbeidelsen av IK-system knyttet til landskap og miljø. |

|  |  |
| --- | --- |
| Rasjoneringsplaner | Energi- og konsesjonsavdelingen –  seksjon for kraftsystem |
| *Tema* | Planer for gjennomføring av kraftrasjonering for nettselskaper.  NVE gjorde i 2018 en endring i forskrift om kraftrasjonering der krav til rasjoneringsplaner ble innlemmet i forskrift. Erfaringer fra tilsyn de siste årene viser varierende kvalitet på planer for kraftrasjonering. Det planlagte tilsynet i 2020 måtte utsettes og vil bli gjennomført i 2021. Fokus for tilsynet vil være kontroll av om kravene til innhold i rasjoneringsplanene er oppfylt. |
| *Tilsynsobjekter* | Enheter i KBO med områdekonsesjon. I 2021 planlegger energiavdelingen skriftlig kontroll med alle enheter som ikke har hatt tilsyn de siste årene. |
| *Kontrollmetoder* | Dokumentkontroll |

|  |  |
| --- | --- |
| Kraftsystemutredningfortransmisjonsnettet | Energi- og konsesjonsavdelingen –  seksjon for kraftsystem |
| *Tema* | Annet hvert år leveres kraftsystemutredninger for transmisjonsnettet. Kraftsystemet er i stadig endring og gode utredninger er viktige for å sørge for en koordinert og samfunnsmessig rasjonell utvikling av systemet.  For KSU 2019 fikk Statnett to avvik med frist for retting i forbindelse med KSU 2021. Dette vil følges opp videre i årets kontroll. Videre vil det også bli gjennomført tilsyn med den oppdaterte kraftsystemutredningen i 2021 for å sikre at den møter krav til innhold gitt av forskrift om energiutredninger på en god måte. |
| *Tilsynsobjekter* | Statnett |
| *Kontrollmetoder* | Dokumentkontroll |

|  |  |
| --- | --- |
| Elsertifikater | Energi- og konsesjonsavdelingen –  seksjon for virkemidler og internasjonale rammer |
| *Tema* | Oppfølging av §19 og 27 i elsertifikatforskriften – om innrapportering av beregningsrelevant forbruk og annullering  Kraftleverandører, nettselskap og enkelte forbrukere skal kjøpe inn elsertifikater for å dekke sin elsertifikatplikt. Alle skal kontrollere det aggregerte beregningsrelevante volumet som er rapportert til NECS. Fristen for den endelige godkjenningen av beregningsrelevant volum for det foregående kalenderåret er 1. mars hvert år. Deretter annulleres sertifikatene tilsvarende plikten. NVE fører kontroll om de elsertifikatpliktige sletter tilstrekkelig med elsertifikater. |
| *Tilsynsobjekter* | Kraftleverandører, nettselskap og enkelte forbrukere |
| *Kontrollmetoder* | Dokumentkontroll |

|  |  |
| --- | --- |
| Opprinnelsesgarantier | Energi- og konsesjonsavdelingen –  seksjon for virkemidler og internasjonale rammer |
| *Tema* | Oppfølging av §5 i opprinnelsesgarantiforskriften – innhold i opprinnelsesgarantier  NVE skal godkjenne anlegg som er i drift eller er klare for idriftssettelse etter søknad. Ordningen er basert på elektronisk søknadsbehandling. I de fleste tilfeller vil NVE allerede ha informasjon om anleggene. Denne informasjonen vil fremkomme i et forhåndsutfylt søknadsskjema når søkeren logger seg inn i NVEs system for opprinnelsesgarantier. Dersom NVE trenger mer informasjon om anleggene, måleutstyret eller brensel, vil innehaver av anlegget selv være ansvarlig for å gi nødvendig informasjon. NVE har ansvaret for å kvalitetssikre informasjonen, og følger eventuelt opp der opplysninger gitt av søker ikke stemmer overens med opplysninger i NVEs databaser. |
| *Tilsynsobjekter* | Kraftproduksjonsanlegg |
| *Kontrollmetoder* | Dokumentkontroll |

|  |  |
| --- | --- |
| Tilsyn etter sikkerhetsloven | Tilsyns- og beredskapsavdelingen –  seksjon for beredskap |
| *Tema* | Nasjonale sikkerhetsinteresser har fått økt oppmerksomhet og sikkerhetsloven er revidert fra 1.1.2019. NVE er tilsynsmyndighet i kraftforsyningen. Også virksomhet i kraftforsyningen er underlagt sikkerhetsloven. Sikkerhetsloven har funksjonskrav og NVE vil prioritere å utvikle kriterier for tilsynet med utgangspunkt i kraftberedskapsforskriften. |
| *Tilsynsobjekter* | Det er bare én virksomhet som er underlagt loven. |
| *Kontrollmetoder* | Revisjon, dokumentkontroll |

|  |  |
| --- | --- |
| Drift, modernisering og vedlikehold | Tilsyns- og beredskapsavdelingen – seksjon for beredskap |
| *Tema* | Tilsynet gjennomføres med virksomheter basert på sårbarhet. Det fokuseres på vedlikeholdsrutiner og systemer for å sikre at anleggene er i god stand i henhold til konsesjonsvilkårene. Resultater fra feil- og avbruddsrapportering (FASIT) viser hvordan virksomheten håndterer forskriftskravene og beskyttelse av hovedkomponenter, blant annet tresikring og lynoverspenninger.  Det vurderes at risikoen for forskriftsbrudd er stor, men at konsekvensene er begrenset. Tilsynet kan inkludere alle typer konsesjonærer (nett og produksjon inkludert både vann- og vindkraft).  Innenfor dette temaet gjøres det samtidige tilsyn sammen med DSB, innenfor temaet «Impulsjording og beskyttelse mot lynoverspenninger». Temaet er utviklet og prøvd gjennom flere år og dekker begge etaters behov. Utvelgelse følger DSBs regioninndeling. |
| *Tilsynsobjekter* | Ved valg av tilsynsobjekter (virksomheter) tas det hensyn til omfanget av avbrudd for kunder på basis av kunnskap om hendelser – gjentagende avbrudd, mange kunder og annet. Dette tilsynet skal dekke bredden i kraftberedskapsforskriften og energilovforskriftens krav til konsesjonærer. Tilsynet er særlig aktuelt for de enhetene som ikke har hatt tilsyn på lang tid, men i 2021 vil det også omfatte større virksomheter. |
| *Kontrollmetoder* | Revisjon, dokumentkontroll |

|  |  |
| --- | --- |
| Energiforsyningsberedskap | Tilsyns- og beredskapsavdelingen – seksjon for beredskap |
| *Tema* | Tilsyn etter kraftberedskapsforskriften er organisert i ulike tema som alle er viktige for å kontrollere helheten i arbeidet med sikkerhet og beredskap i kraftforsyningen. Tilsyn retter seg mot virksomheter og deres anlegg som er i drift.  *Reparasjonsberedskap og sikring* (tilsynstemaene er slått sammen): Tilsynet har hovedfokus på tilgang til reservedeler, kompetanse og øvrige ressurser, blant annet tungtransportplaner og beredskapsavtaler. Avbrudd i forsyningen på grunn av lange reparasjonstider vektlegges. Gassisolerte koblingsanlegg og krafttransformatorer utmerker seg med lang levetid, høy pålitelighet og lange reparasjonstider. Tilsynet gjennomføres med klassifiserte anlegg i klasse 2 og 3. Dette er de mest vesentlige anleggene for forsyningssikkerheten og der konsekvensene ved avbrudd er størst.  *Driftskontrollsystemer*: Tilsynet gjennomføres med driftskontrollsystemer i alle klasser. Kraftberedskapsforskriften har enkelte nye bestemmelser som inngår. Tilsynet inneholder spørsmål om IKT-sikkerhet for SCADA-systemer, aksesspunkter fra administrative datasystemer og mot internett, samt redundans i utstyr og sambandsveier. Tilsyn med øvrige sikringstiltak i de fysiske delene av driftskontrollsystemene gjennomføres under overskriften sikring.  *Informasjonssikkerhet, personellsikkerhet og AMS*: Tilsynet retter oppmerksomhet mot beskyttelse av kraftsensitiv informasjon. Dette tilsynet er tatt opp i 2019 etter en periode med svært begrenset omfang fordi det pågikk et regelverksarbeid. Kraftberedskapsforskriften inneholder nye og reviderte bestemmelser i kapittel 6. Tilsynsobjekter velges ut fra stikkprøver og forventet vesentlighet av informasjon som disse besitter. Paragraf 6-9 om personkontroll ble fornyet i 2019, men foreslått endret igjen 2020. Forskriftsarbeidet er ikke avsluttet og tilsyn dermed ikke prioritert.  *Oppfølging etter hendelser:* En del hendelser er rapporteringspliktige og disse følges opp etter alvorlighet. |
| *Tilsynsobjekter* | Tilsynsvirksomheten er rettet mot virksomheter og deres ulike kategorier av anlegg, systemer og informasjon: kraftstasjoner, transformatorstasjoner, driftskontrollsystemer og IKT-systemer generelt. |
| *Kontrollmetoder* | Revisjon, dokumentkontroll, spørreundersøkelse og innrapportering |

|  |  |
| --- | --- |
| Fjernvarmeanlegg | Tilsyns- og beredskapsavdelingen – seksjon for beredskap |
| *Tema* | Det gjennomføres tilsyn med fjernvarmeanlegg relatert til konsesjonsvilkår samt krav i energilov, energilovforskrift og kraftberedskapsforskrift. Hovedfokus er rettet mot rutiner for vedlikehold av anleggene.  Se også temabeskrivelsene *Drift, modernisering og vedlikehold og Energiforsyningsberedskap*. |
| *Tilsynsobjekter* | Tilsynet er rettet mot virksomhet og eventuelt varmesentraler. Ved valg av tilsynsobjekter, kan ikke utelukkende risiko eller vesentlighet legges til grunn, da antall leverandører er så lavt og de aller fleste har hatt tilsyn innenfor de seneste år, samt at antall tilsyn er forhåndsbestemt (4 - 5 selskaper). Driftskontrollsystemer for fjernvarme (SRO-systemer) er like utsatt for logiske angrep og like sårbare som andre IKT-systemer. Konsekvensene ved feil kan være store i forsyningsområdet. |
| *Kontrollmetoder* | Revisjon |

1. Energimerking og energibruk

|  |  |
| --- | --- |
| Energimerking av bygg og energivurderinger | Energi- og konsesjonsavdelingen –  seksjon for energibruk og teknologier |
| *Tema* | Energivurdering av tekniske anlegg.  Undersøkelser i forbindelse med kontroll av energimerking i 2020 avdekket en lav etterlevelsesgrad innen energivurdering av tekniske anlegg. Det ligger et stort energisparepotensial i riktig drift av varme og kjølesystemer.  Tilsynsresultatene vil legge grunnlag for videre dialog og informasjonsvirksomhet rettet mot eiere av tekniske anlegg.  I tillegg til årlig tilsynsplan, vil vi også utarbeide en strategisk tilsynsplan for perioden 2022 - 2025. |
| *Tilsynsobjekter* | Eiere av tekniske anlegg (som er pliktig å gjennomføre energivurdering) |
| *Kontrollmetoder* | Dokumentkontroll |

|  |  |
| --- | --- |
| Energimerking av energirelaterte produkter | Energi- og konsesjonsavdelingen –  seksjon for energibruk og teknologier |
| *Tema* | Energimerking av energirelaterte produkter hos forhandlere/leverandører.  Energimerkingen setter forbrukerne i stand til å velge mer energieffektive produkter, og i dette ligger et stort energisparepotensial.  Produktgrupper som vi har valgt ut for kontroll, er de med størst antatt energisparepotensial og salgsvolum samt hvor vår tilsynshistorikk (erfaring) viser at det er sannsynlighet for avvik.  Vi vil drive utadrettet kommunikasjonsarbeid for å gjøre regelverket mer kjent blant forbrukere og ansvarlige aktører. En rekke produkter får ny energietikett i 2021, og vi vil i den forbindelse arrangere møter med forhandlere og leverandører, samt kjøre en informasjonskampanje i sosiale medier rettet mot forbrukere.  I tillegg til årlig tilsynsplan, vil vi også utarbeide en strategisk tilsynsplan for perioden 2022 - 2025 |
| *Tilsynsobjekter* | Aktører som selger energirelaterte produkter i Norge, hvor mange forbrukere nås. |
| *Kontrollmetoder* | Inspeksjoner/butikkontroller, kontroll med nettforhandlere og kontroll med reklamemateriale. |

|  |  |
| --- | --- |
| Økodesign av energirelaterte produkter | Energi- og konsesjonsavdelingen –  seksjon for energibruk og teknologier |
| *Tema* | Økodesignkrav for utvalgte produktgrupper.  Produkter uten gyldig samsvarserklæring og teknisk dokumentasjon for utført samsvarsvurdering kan ikke antas å være i samsvar med de relevante produktspesifikke regler. Regelverket bidrar til energieffektivisering og lik konkurranse på det indre marked.  Produktgrupper som vi har valgt ut for kontroll, er de med størst antatt energisparepotensial og salgsvolum samt hvor tilsynshistorikk (erfaring) viser at det er sannsynlighet for avvik. I tillegg vil vi sette av kapasitet til å følge opp tips om regelbrudd.  Vi vil drive utadrettet kommunikasjonsarbeid for å gjøre regelverket mer kjent blant ansvarlige aktører, blant annet gjennom informasjonsmøter og media.  I tillegg til årlig tilsynsplan, vil vi også utarbeide en strategisk tilsynsplan for perioden 2022 - 2025. |
| *Tilsynsobjekter* | Produsenter og importører av energirelaterte produkter |
| *Kontrollmetoder* | Dokumentkontroll (samsvarserklæring og teknisk dokumentasjon for samsvarsvurdering) og laboratorietesting |